ไพบูลย์ คาด จัดประชุม เลือก กก.บห.พปชร.ชุดใหม่ ไม่เกินต้น ก.ค. 
นายไพบูลย์ นิติตะวัน รักษาการรองหัวหน้า พปชร. เผย รอ อุตตม เรียกถก 16 กรรมการบริหารพรรค พปชร.ที่เหลืออยู่ เพื่อเคาะวันประชุมใหญ่สามัญเลือก กก.บห.ชุดใหม่ คาดจัดประชุมได้ไม่เกินต้น ก.ค.เชื่อไม่มีปัญหาโควิด-19 มีมาตรการป้องกันได้วันที่ 3 มิ.ย. นายไพบูลย์ นิติตะวัน รักษาการรองหัวหน้าพรรคพลังประชารัฐ ในฐานะฝ่ายกฎหมายพรรคพลังประชารัฐ กล่าวถึงการจัดประชุมใหญ่สามัญพรรค เพื่อเลือกคณะกรรมการบริหารพรรคชุดใหม่ ภายใน 45 วัน นับตั้งแต่วันที่ 1 มิ.ย.หลัง 18 กรรมการบริหารพรรคชุดปัจจุบันลาออก เหลือกรรมการบริหารพรรค 16 คนทำหน้าที่รักษาการว่า โดยข้อบังคับพรรค นายอุตตม สาวนายน รมว.คลัง ในฐานะรักษาการหัวหน้าพรรค ต้องเรียกประชุม 16 กรรมการบริหารพรรคที่เหลือ เพื่อกำหนดวันประชุมใหญ่สามัญ สถานที่และระเบียบวาระการประชุม ซึ่งน่าจะเรียกประชุม 16 กรรมบริหารพรรค ภายใน 1-2 สัปดาห์นี้ โดยประชุม 1-2 ครั้ง แล้วสรุปผลเมื่อถามว่า หากรักษาการหัวหน้าพรรค ไม่เรียกประชุม 16 กรรมการบริหารพรรคที่เหลือ ภายใน 45 วัน จะมีผลอะไรหรือไม่ นายไพบูลย์ กล่าวว่า จะถือว่าไม่ปฏิบัติตามข้อบังคับพรรค และกระทบต่อสถานะพรรค ยิ่งจะทำให้เกิดปัญหา แต่ทั้งนี้ส่วนตัวเชื่อว่า นายอุตตม ยึดมั่นข้อบังคับพรรค และเชื่อว่า การประชุมกรรมการบริหารพรรคไม่มีปัญหาเรื่องของการป้องกันโควิด-19 เนื่องจากเหลือแค่ 16 คน จัดมาตรการป้องกันได้ และคาดว่าจะจัดประชุมใหญ่สามัญได้ช่วงต้นเดือน ก.ค.
นายไพบูลย์ นิติตะวัน รักษาการรองหัวหน้า พปชร. เผย รอ อุตตม เรียกถก 16 กรรมการบริหารพรรค พปชร.ที่เหลืออยู่ เพื่อเคาะวันประชุมใหญ่สามัญเลือก กก.บห.ชุดใหม่ คาดจัดประชุมได้ไม่เกินต้น ก.ค. 
พลังประชารัฐ,โควิด-19,ไพบูลย์ นิติตะวัน,จัดประชุมเลือกกก.บห.พปชร.,พปชร.,16กรรมการบริหารพรรค,ไม่เกินต้นก.ค.,ข่าวทั่วไป